Avis juridique important

|

32001D0087

2001/87/EY: Neuvoston päätös, tehty 8 päivänä joulukuuta 2000, kansainvälisen järjestäytyneen rikollisuuden vastaisen Yhdistyneiden Kansakuntien yleissopimuksen ja sitä täydentävien, ihmiskaupan ja erityisesti nais- ja lapsikaupan sekä maahanmuuttajien maitse, ilmateitse ja meritse tapahtuvan salakuljetuksen torjuntaa koskevien pöytäkirjojen allekirjoittamisesta Euroopan yhteisön puolesta

Virallinen lehti nro L 030 , 01/02/2001 s. 0044 - 0044

Neuvoston päätös,tehty 8 päivänä joulukuuta 2000,kansainvälisen järjestäytyneen rikollisuuden vastaisen Yhdistyneiden Kansakuntien yleissopimuksen ja sitä täydentävien, ihmiskaupan ja erityisesti nais- ja lapsikaupan sekä maahanmuuttajien maitse, ilmateitse ja meritse tapahtuvan salakuljetuksen torjuntaa koskevien pöytäkirjojen allekirjoittamisesta Euroopan yhteisön puolesta(2001/87/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 47 artiklan, 62 artiklan 2 alakohdan a alakohdan, 63 artiklan ensimmäisen kohdan 3 alakohdan b alakohdan, 95 artiklan yhdessä 300 artiklan 2 kohdan ensimmäisen alakohdan kanssa,ottaa huomioon komission ehdotuksen,sekä katsoo seuraavaa:(1) Komissio on neuvotellut yhteisön puolesta yleissopimuksesta ja sen kahdesta liitteestä yhteisön toimivaltaan kuuluvien asioiden osalta neuvoston sille antaman valtuutuksen perusteella.(2) Neuvosto on antanut komissiolle tehtäväksi neuvotella myös yhteisön liittymisestä näihin kansainvälisiin sopimuksiin.(3) Neuvottelut on päätetty menestyksekkäästi. Niiden tuloksena laaditut asiakirjat ovat avoinna allekirjoitettavaksi valtioille sekä alueellisille taloudellisen yhdentymisen järjestöille niiden toimivallan rajoissa Palermossa 12-15 päivänä joulukuuta 2000 ja tämän jälkeen Yhdistyneiden Kansakuntien päämajassa kahden vuoden ajan.(4) Jäsenvaltiot ovat ilmoittaneet aikovansa allekirjoittaa nämä välineet heti kun ne avataan allekirjoittamista varten Palermossa. Myös Euroopan yhteisön on voitava tehdä samoin,ON PÄÄTTÄNYT SEURAAVAA:Ainoa artikla1. Neuvoston puheenjohtajalla on toimivalta nimetä henkilöt, joilla on valtuudet allekirjoittaa Euroopan yhteisön puolesta kansainvälisen järjestäytyneen rikollisuuden vastainen yleissopimus ja sitä täydentävät pöytäkirjat ihmiskaupan ja erityisesti nais- ja lapsikaupan sekä maahanmuuttajien maitse, ilmateitse ja meritse tapahtuvan salakuljetuksen torjunnasta.2. Yleissopimus ja pöytäkirjat, jotka Yhdistyneiden Kansakuntien yleiskokous on hyväksynyt 15 päivänä marraskuuta 2000 antamallaan päätöslauselmalla nro 25, julkaistaan Euroopan yhteisöjen virallisessa lehdessä, kun yhteisö on sitoutunut niihin.Tehty Brysselissä 8 päivänä joulukuuta 2000.Neuvoston puolestaPuheenjohtajaH. Védrine


title: 2005/537/: Euroopan parlamentin päätös, tehty 12 päivänä huhtikuuta 2005, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2003, pääluokka VIII – oikeusasiamies

text:
               27.7.2005

               FI

               Euroopan unionin virallinen lehti

               L 196/57

      EUROOPAN PARLAMENTIN PÄÄTÖS,
   tehty 12 päivänä huhtikuuta 2005,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2003, pääluokka VIII – oikeusasiamies
   (2005/537/EY)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2003 (1),
   ottaa huomioon varainhoitovuoden 2003 tulostilin ja taseen (C6-0021/2005),
   ottaa huomioon tilintarkastustuomioistuimen vuosikertomuksen varainhoitovuodelta 2003 ja toimielinten vastaukset (2),
   ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (3),
   ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50 artiklan, 86 artiklan 4 kohdan sekä 145, 146 ja 147 artiklan,
   ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6-0066/2005),

               1.

               myöntää Euroopan oikeusasiamiehelle vastuuvapauden talousarvion toteuttamisesta varainhoitovuonna 2003;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja oheisen päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle ja Euroopan oikeusasiamiehelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL L 54, 28.2.2003, s. 1.

      (2)  EUVL C 293, 30.11.2004, s. 1.

      (3)  EUVL C 294, 30.11.2004, s. 99.

      (4)  EYVL L 248, 16.9.2002, s. 1.

      (5)  EYVL L 356, 31.12.1977, s. 1.

         EUROOPAN PARLAMENTIN PÄÄTÖSLAUSELMA,
      joka sisältää huomautukset, jotka ovat osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2003, pääluokka VIII – oikeusasiamies
      EUROOPAN PARLAMENTTI, joka
      ottaa huomioon Euroopan unionin yleisen talousarvion varainhoitovuodeksi 2003 (1),
      ottaa huomioon varainhoitovuoden 2003 tulostilin ja taseen (C6-0021/2005),
      ottaa huomioon tilintarkastustuomioistuimen vuosikertomuksen varainhoitovuodelta 2003 ja toimielinten vastaukset (2),
      ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (3),
      ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,
      ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50 artiklan, 86 artiklan 4 kohdan sekä 145, 146 ja 147 artiklan,
      ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),
      ottaa huomioon työjärjestyksen 71 artiklan ja liitteen V,
      ottaa huomioon talousarvion valvontavaliokunnan mietinnön (A6-0066/2005),
      Euroopan yhteisöjen tilintarkastustuomioistuimen vuosikertomus

                  1.

                  panee merkille, että oikeusasiamiehen talousarvio oli 4 438 653,00 euroa, josta oli sidottu 91,29 prosenttia (4 052 488 euroa) ja käytetty 87,65 prosenttia (3 551 999,59 euroa);

                  2.

                  panee merkille, että oikeusasiamiehen selityksen mukaan vuoden 2003 talousarvion toteutuksen alhainen taso johtui aiemman oikeusasiamiehen eläkkeelle jäämistä ja uuden oikeusasiamiehen valintaa seuranneesta siirtymäkaudesta;

                  3.

                  panee merkille, että tilintarkastustuomioistuin ei tehnyt talousarvion toteuttamiseen liittyviä huomautuksia; kysyy sen vuoksi, miten tilintarkastustuomioistuin aikoo arvioida oikeusasiamiehen talousarvion toteutusta vastaisuudessa;

                  4.

                  panee kuitenkin merkille, että Euroopan parlamentti antoi myönteisen lausunnon Euroopan oikeusasiamiehen työstä oikeusasiamiehen vuosikertomuksen perusteella (6); huomauttaa, että 75 prosenttia nostetuista kanteista ei kuulunut oikeusasiamiehen toimivaltaan, ja että oikeusasiamies käsitteli vain 363 kantelua, vaikka niiden kokonaismäärä oli 2 611;

            Vuoden 2002 vastuuvapausmenettelyn seuranta

                  5.

                  on tyytyväinen oikeusasiamiehen kirjeessään 13. joulukuuta 2004 talousarvion valvontavaliokunnalle toimittamiin lisätietoihin;

                  6.

                  panee merkille hallinto- ja varainhoitotukea koskevaan Euroopan parlamentin ja oikeusasiamiehen väliseen puitesopimukseen liittyvät asiakirjat; panee lisäksi merkille, että parlamentti vastaa talousarviotoimen aloittamisesta osastossa I (henkilöstö);

                  7.

                  muistuttaa, että oikeusasiamies etsi edullista matkustustapaa säännöllisiin lentomatkoihinsa Frankfurtiin ja Zürichiin; toteaa, että Euroopan parlamentti ja oikeusasiamies ovat sopineet, että parlamentti antaa oikeusasiamiehen käyttöön ylimääräisen virka-auton kuukausittaista kulukorvausta vastaan; pyytää tietoja lopullisesta ratkaisusta;

            Tulojen ja menojen hyväksyjän vuotuinen toimintakertomus ja sisäisen tarkastajan vuosikertomus

                  8.

                  on tyytyväinen siihen, että oikeusasiamies on vapaaehtoisesti toimittanut tulojen ja menojen hyväksyjän ja sisäisen tarkastajan vuosikertomukset, mukaan luettuna tarkastuslausuma;

                  9.

                  panee merkille, että oikeusasiamiehen toimisto on kehittänyt ohjelmiston tapausten hallinnointia varten erään belgialaisen oikeusasiamiehen käyttämän järjestelmän mallin mukaisesti;

                  10.

                  panee merkille, että varainhoitoasetuksen toteuttaminen on rasittanut valtavasti oikeusasiamiehen hallintoa; onnittelee oikeusasiamiestä sen määräysten nopeasta täytäntöönpanosta omassa toiminnassaan ja pyytää oikeusasiamiestä toimittamaan Euroopan parlamentille luettelon ongelmista, joita varainhoitoasetuksen täytäntöönpanossa on ilmennyt;

                  11.

                  pyytää oikeusasiamiestä raportoimaan ennen vuoden 2004 vastuuvapausmenettelyä, miten taloushallinnon toimijoiden täydennyskoulutuksessa on edistytty;

                  12.

                  on tyytyväinen sisäisen tarkastajan selkeään kertomukseen nro 4/2002, jossa todetaan, että ensimmäiset havainnot eivät osoittaneet oikeusasiamiehen talousarvion toteuttamisessa mitään merkittävää riskialtista sektoria (7); toteaa, että lisäksi on tehty toimintasuunnitelmia, joiden perusteella valvontaympäristöä voidaan vahvistaa entisestäänkin.

         (1)  EUVL L 54, 28.2.2003, s. 1.

         (2)  EUVL C 293, 30.11.2004, s. 1.

         (3)  EUVL C 294, 30.11.2004, s. 99.

         (4)  EYVL L 248, 16.9.2002, s. 1.

         (5)  EYVL L 356, 31.12.1977, s. 1.

         (6)  Hyväksytyt tekstit 18.11.2004, P6_TA(2004) 0065.

         (7)  Sisäisen tarkastajan kertomus nro 4/2002, s. 5.


title: 2005/39/EY: Komission päätös, tehty 30 päivänä joulukuuta 2004, eläinten terveyttä koskevan yhteisön politiikan ulkoisen arvioinnin rahoittamisesta sekä eläintautiepidemioista aiheutuviin riskeihin liittyvän EU:n rahoitusvälineen kustannuksia ja edellytyksiä koskevan tutkimuksen rahoittamisesta

text:
               21.1.2005

               FI

               Euroopan unionin virallinen lehti

               L 19/76

         KOMISSION PÄÄTÖS,
   tehty 30 päivänä joulukuuta 2004,
   eläinten terveyttä koskevan yhteisön politiikan ulkoisen arvioinnin rahoittamisesta sekä eläintautiepidemioista aiheutuviin riskeihin liittyvän EU:n rahoitusvälineen kustannuksia ja edellytyksiä koskevan tutkimuksen rahoittamisesta
   (2005/39/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 20 artiklan,
   ottaa huomioon Euroopan yhteisöjen yleisen talousarvion täytäntöönpanoa koskevista sisäisistä säännöistä 11 päivänä maaliskuuta 2004 tehdyn komission päätöksen (SEK/2004/120) ja erityisesti sen 15 artiklan,
   sekä katsoo seuraavaa:

               (1)

               Päätöksen 90/424/ETY mukaisesti yhteisö toteuttaa tai auttaa jäsenvaltioita toteuttamaan yhteisön eläinlääkintälainsäädännön ja eläinlääkintäalan koulutuksen kehittämiseen tarvittavia teknisiä tai tieteellisiä toimia.

               (2)

               Ottaen huomioon suu- ja sorkkataudin hallintaa ja ehkäisemistä käsitelleessä kansainvälisessä konferenssissa (joulukuussa 2001) annetut suositukset, erittäin tarttuvien eläintautien hallinnan uudet ongelmat sekä tällaisten epidemioiden seurausten vuoksi mahdollisesti tarvittavat uudet rahoitusjärjestelyt, asiaa on tarpeen tarkastella edelleen.

               (3)

               Tarkastelun edistämiseksi työohjelman puitteissa olisi toteutettava seuraavat kaksi toimenpidettä.

               (4)

               Ensinnäkin olisi toteutettava menoja aiheuttavien yhteisön ohjelmien arviointi, jonka avulla tarkistetaan osoitettujen varojen oikea hallinnointi ja edistetään kokemusten hyödyntämistä kaikkialla hallinnossa painottaen erityisesti tulosohjausta.

               (5)

               Kyseisen eläinten terveyttä koskevan yhteisön politiikan ulkoisen ja riippumattoman arvioinnin, joka perustuu taloudellisiin näkökohtiin, olisi tarkoitus tukea komission yksiköitä niiden määritellessä riittäviä, vaikutukseen perustuvia toimintavaihtoehtoja tulevaisuutta varten.

               (6)

               Toiseksi olisi toteutettava tutkimus (varainhoitoasetuksen 49 artiklan 2 kohdassa tarkoitettu pilottihanke), jossa analysoidaan eläintautiepidemioista aiheutuviin riskeihin liittyvän EU:n rahoitusvälineen kustannuksia ja edellytyksiä, vastauksena Euroopan parlamentin pyyntöön. Tutkimuksen tavoitteena on tarkastella riskien kattamiseen tarkoitettujen vaihtoehtoisten rahoitusvälineiden toteutusmahdollisuuksia ja arvioida niiden kustannuksia, jotta voidaan määritellä niiden mahdollinen vaikutus talousarvioihin kansallisella ja EU:n tasolla samoin kuin välittömien vahinkojen korvaamiseksi tarkoitetun kansallisen tuen kestävä taso.

               (7)

               Kyseisen tutkimuksen tulokset voisivat olla perustana ensinnäkin EU:n rahoitusjärjestelyjen yhdenmukaistamiselle, jonka tarkoituksena on saattaa viljelijät tasavertaiseen asemaan kaikkialla unionissa, ja toiseksi tarkasteltaessa eläinlääkintärahaston tulevaisuutta laajentuneessa yhteisössä.

               (8)

               Talousarvion täytäntöönpanoa koskevien vuoden 2004 sisäisten sääntöjen 15 artiklan mukaisesti myös vuotuinen työohjelma voidaan katsoa rahoituspäätökseksi edellyttäen, että se muodostaa riittävän yksityiskohtaiset puitteet ja että tässä päätöksessä vahvistettu arviointi, tutkimus ja uudelleentarkastelu muodostavat kyseiset puitteet.

               (9)

               Määrärahojen, joita voidaan käyttää ilman perussäädöstä varainhoitoasetuksen 49 artiklan 2 kohdan a alakohdan2 mukaisesti, on kuitenkin kuuluttava sellaisen komission tekemän päätöksen soveltamisalaan, joka muodostaa vastaavat puitteet.

               (10)

               Sen vuoksi tämän päätöksen olisi muodostettava Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 75 artiklan 2 kohdassa tarkoitettua rahoituspäätöstä vastaavat puitteet (2).

               (11)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON PÄÄTTÄNYT SEURAAVAA:
   Ainoa artikla
   Hyväksytään tämän päätöksen liitteessä kuvattujen toimien rahoittaminen.

      Tehty Brysselissä 30 päivänä joulukuuta 2004.

            Komission puolesta

         Markos KYPRIANOU

            Komission jäsen

      (1)  EUVL L 224, 18.8.1990, s. 19. Päätös sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).

      (2)  EYVL L 248, 16.9.2002, s. 1.
   LIITE
   1.   Eläinten terveyttä koskevan yhteisön politiikan ulkoinen arviointi ja riittävät vaikutusten arvioinnit asianmukaisen toimintavaihtoehdon määrittämiseksi alalle tulevaisuutta varten.
   Budjettikohta: 17 04 02 – muut toimet
   Perussäädös: päätös 90/424/ETY
   Menettely ja ajoitus: Tämä arviointi ja vaikutusten arvioinnit suoritetaan puitesopimuksen perusteella. Kyseistä puitesopimusta koskeva avoin tarjouskilpailu järjestetään vuoden 2004 viimeisellä vuosineljänneksellä.
   Kustannukset: enintään 530 000 euroa.
   2.   Eläintautiepidemioista aiheutuviin riskeihin liittyvän EU:n rahoitusvälineen kustannuksia ja edellytyksiä koskeva tutkimus.
   Budjettikohta: 17 01 04 04
   Varainhoitoasetuksen 49 artiklan 2 kohdan mukainen pilottihanke
   Menettely ja ajoitus: Avoin tarjouskilpailu järjestetään viimeisellä vuosineljänneksellä.
   Kustannukset: enintään 500 000 euroa.


Avis juridique important

|

31994D0790

94/790/YUTP: Neuvoston päätös, tehty 12 päivänä joulukuuta 1994, neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta Euroopan unionin Mostarin kaupungin hallinnolle antaman tuen jatkamiseksi

Virallinen lehti nro L 326 , 17/12/1994 s. 0002 - 0002 Suomenk. erityispainos Alue 11 Nide 33 s. 0109  Ruotsink. erityispainos Alue 11 Nide 33 s. 0109

NEUVOSTON PÄÄTÖS,tehty 12 päivänä joulukuuta 1994,neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta Euroopan unionin Mostarin kaupungin hallinnolle antaman tuen jatkamiseksi (94/790/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.3 ja J.11 artiklan,ottaa huomioon neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta humanitäärisen avun Bosnia-Herzegovinaan toimittamisen tukemiseksi 8 päivänä marraskuuta 1993 tehdyn neuvoston päätöksen 93/603/YUTP(1) sekä kyseisen päätöksen mukauttamisesta ja voimassaolon pidentämisestä tehdyt päätökset 93/729/YUTP(2) ja 94/308/YUTP(3),ottaa huomioon Eurooppa-neuvoston istunnossa Korfussa 24 ja 25 päivänä kesäkuuta 1994 tehdyt puheenjohtajiston johtopäätökset, jaottaa huomioon 31 päivänä lokakuuta 1994 tehdyt neuvoston johtopäätökset,ON PÄÄTTÄNYT SEURAAVAA:1. Euroopan unioni varmistaa Mostarin kaupungin hallinnon 23 päivästä heinäkuuta 1994 enintään kahdeksi vuodeksi edistääkseen kaupungin yhtenäisen, monikansallisen ja pysyvän hallinnon perustamista. Neuvoston 13 ja 14 päivänä kesäkuuta 1994 hyväksymässä ja 5 päivänä heinäkuuta allekirjoittamassa sopimusmuistiossa määritellään tämän yhteisen toiminnan soveltamisen edellytykset.2. Kokonaistalousarvio 1 kohdassa tarkoitetulle hallinnolle 31 päivään joulukuuta 1995 kestäväksi ajanjaksoksi vahvistetaan myöhemmällä päätöksellä. Tässä vaiheessa on varattu 20 miljoonan ecun suuruinen määräraha.Koko tämä summa kustannetaan Euroopan yhteisöjen yleisestä talousarviosta. Tällä summalla rahoitettavien menojen hallinnointi on suoritettava yhteisön talousarviota koskevien menettelyjen ja sääntöjen mukaisesti.3. Varat maksetaan Mostarin kaupungin hallintojohtajan virastoa varten perustetulle tilille.4. Tämän tukitoiminnan täytäntöönpano tapahtuu erityisesti tähän tarkoitukseen määrätyissä rajoissa käytettävissä olevien rahavarojen osalta seuraavien yksityiskohtaisten sääntöjen mukaisesti.Hallintojohtaja arvioi tarpeet sekä niiden rahoittamiseen tarvittavat varat ja toimittaa nämä tiedot neuvoston puheenjohtajistolle.Näiden tietojen perusteella puheenjohtajisto antaa jäsenvaltioiden edustajista koostuvan neuvoa-antavan ryhmän avustuksella ja yhteistoiminnassa komission kanssa suuntaviivat ja määrittää tarpeiden tyydyttämiseen tarvittavat toimenpiteet sekä päättää niiden rahoittamiseen tarvittavien maksuerien irrottamisesta.Hallintojohtaja varmistaa näiden suuntaviivojen ja näiden toimenpiteiden täytäntöönpanon ja antaa säännöllisesti kertomuksia puheenjohtajistolle, joka toimittaa ne neuvoa-antavalle ryhmälle ja komissiolle.Euroopan yhteisöjen tilintarkastustuomioistuinta kehotetaan varmistamaan hallintojohtajan tilien tarkastus.5. Tämä päätös tulee voimaan päivänä, jona se tehdään. Sitä sovelletaan 31 päivään joulukuuta 1995.6. Tämä päätös julkaistaan Euroopan yhteisöjen virallisessa lehdessä.Tehty Brysselissä 12 päivänä joulukuuta 1994.Neuvoston puolestaPuheenjohtajaJ. BORCHERT(1) EYVL N:o L 286, 20.11.1993, s. 1(2) EYVL N:o L 339, 31.12.1993, s. 3(3) EYVL N:o L 134, 30.5.1994, s. 1


title: 2006/291/EY,Euratom: Komission päätös, tehty  7 päivänä huhtikuuta 2006 , komission hallussa olevien tietojen uudelleenkäytöstä

text:
               20.4.2006

               FI

               Euroopan unionin virallinen lehti

               L 107/38

      KOMISSION PÄÄTÖS,
   tehty 7 päivänä huhtikuuta 2006,
   komission hallussa olevien tietojen uudelleenkäytöstä
   (2006/291/EY, Euratom)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 218 artiklan 2 kohdan,
   ottaa huomioon Euroopan atomienergiayhteisön perustamissopimuksen ja erityisesti sen 131 artiklan,
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 41 artiklan 1 kohdan,
   sekä katsoo seuraavaa:

               (1)

               Uusi tieto- ja viestintäteknologia on luonut ennennäkemättömiä mahdollisuuksia eri lähteistä peräisin olevan sisällön keräämiseen ja yhdistämiseen.

               (2)

               Julkisen sektorin tieto on hyödyntämätön voimavara, joka voisi luoda muodostaa perustan uusille tietoyhteiskunnan lisäarvotuotteille ja -palveluille. Komissio korosti julkisen sektorin tiedon taloudellista potentiaalia 23 päivänä lokakuuta 2001 antamassaan tiedonannossa ”eEurope 2002: EU:n laajuisten puitteiden luominen julkisen sektorin tiedon hyödyntämiselle” (1).

               (3)

               Komissio ja muut EU:n toimielimet pitävät itsekin hallussaan suuria määriä erilaisia asiakirjoja, joita voitaisiin käyttää uudelleen lisäarvotietotuotteissa ja -palveluissa ja jotka voisivat muodostaa hyödyllisen sisältölähteen niin yrityksille kuin yksityisille kansalaisillekin.

               (4)

               Komission hallussa olevien asiakirjojen saatavuudesta säädetään Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001 (2).

               (5)

               Euroopan parlamentin ja neuvoston direktiivissä 2003/98/EY (3) vahvistetaan vähimmäissäännöt julkisen sektorin hallussa olevien tietojen uudelleenkäytöstä Euroopan unionissa. Sen johdanto-osassa kannustetaan jäsenvaltioita menemään näitä vähimmäissääntöjä pitemmälle ja harjoittamaan avointa tietopolitiikkaa, jotta julkisen sektorin elinten hallussaan pitämät asiakirjat saataisiin laajaan käyttöön.

               (6)

               Tiedonannossaan ”eEurope 2002: EU:n laajuisten puitteiden luominen julkisen sektorin tiedon hyödyntämiselle” komissio ilmoitti saattavansa ajan tasalle EU:n toimielinten hallussa pitämän tiedon uudelleenkäyttöä koskevat periaatteet. Tältä osin on otettu useita kehitysaskeleita, kuten Eurostatin uusi tiedonvälityspolitiikka ja siirtyminen kohti ilmaista Eur-Lex-portaalia.

               (7)

               Komission uudessa aloitteessa ”i2010 – kasvua ja työllisyyttä edistävä eurooppalainen tietoyhteiskunta” pyritään muun muassa helpottamaan eurooppalaisen sisällön luomista ja jakelua. Tämä päätös on osa i2010-aloitetta ja siinä määritetään ehdot komission hallussa olevien asiakirjojen uudelleenkäytölle, jotta ne saataisiin laajaan uudelleenkäyttöön.

               (8)

               Komission harjoittama avoin uudelleenkäyttöpolitiikka tukee uutta taloudellista toimintaa, lisää yhteisön hallussa olevan tiedon käyttöä ja levittämistä, parantaa kuvaa toimielinten avoimuudesta ja läpinäkyvyydestä sekä auttaa vähentämään käyttäjien ja komission yksiköiden tarpeetonta hallinnollista taakkaa.

               (9)

               Tämän päätöksen täytäntöönpanossa ja soveltamisessa on noudatettava tinkimättä henkilötietojen suojaa koskevia periaatteita ja 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (4) yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta.

               (10)

               Tätä päätöstä ei sovelleta asiakirjoihin, joiden uudelleenkäytöstä komissio ei voi päättää esimerkiksi kolmansien tekijänoikeuksien takia tai kun asiakirjat on saatu muilta toimielimiltä,

         ON PÄÄTTÄNYT SEURAAVAA:
   I artikla
   Kohde
   Tällä päätöksellä vahvistetaan ehdot komission tai Euroopan yhteisöjen virallisten julkaisujen toimiston, jäljempänä ’julkaisutoimisto’, komission puolesta hallussa pitämien asiakirjojen uudelleenkäytölle, jotta helpotettaisiin tiedon uudelleenkäytön laajentamista, parannettaisiin kuvaa komission avoimuudesta ja autettaisiin vähentämään uudelleenkäyttäjien ja komission yksilöiden tarpeetonta hallinnollista taakkaa.
   2 artikla
   Soveltamisala
   1.   Tätä päätöstä sovelletaan komission tai julkisten tai yksityisten tahojen sen puolesta laatimiin julkisiin asiakirjoihin,

               a)

               jotka komissio tai julkaisutoimisto sen puolesta on julkaissut julkaisuissa, verkkosivuilla tai muiden tiedonvälityskeinojen avulla; tai

               b)

               joita ei ole taloudellisista tai muista käytännön syistä julkaistu, kuten selvitykset, raportit ja muu tietomateriaali.

         2.   Tätä päätöstä ei sovelleta

               a)

               tietokoneohjelmiin tai teollisoikeuksien suojaamiin asiakirjoihin, kuten patentteihin, tavaramerkkeihin, rekisteröityihin malleihin, logoihin ja nimiin;

               b)

               asiakirjoihin, joiden uudelleenkäytöstä komissio ei voi päättää esimerkiksi kolmansien tekijänoikeuksien takia;

               c)

               yhteisen tutkimuskeskuksen tutkimustuloksiin;

               d)

               asiakirjoihin, jotka on asetettu jonkin osapuolen saataville niin, että niihin kohdistuu erioikeuksia koskevia erityissääntöjä.

         3.   Tämän päätöksen täytäntöönpanossa on noudatettava tinkimättä sääntöjä, joita sovelletaan henkilötietojen suojaan henkilötietojen käsittelyssä, ja erityisesti asetusta (EY) N:o 45/2001.
   4.   Tämä päätös ei millään tavalla rajoita asetuksen (ETY) N:o 1049/2001 säännösten soveltamista.
   3 artikla
   Määritelmät
   Tässä päätöksessä tarkoitetaan

               1)

               ’asiakirjalla’

                           a)

                           mitä tahansa tallennetta tallennusvälineestä riippumatta (paperilla tai sähköisessä muodossa tallennettuna tai äänenä, visuaalisessa muodossa tai audiovisuaalisena tallenteena);

                           b)

                           tällaisen tallenteen osaa;

               2)

               ’uudelleenkäytöllä’ sitä, että luonnolliset henkilöt tai oikeushenkilöt käyttävät asiakirjoja kaupallisiin tai muihin kuin kaupallisiin tarkoituksiin, jotka poikkeavat alkuperäisestä tehtävästä, jota varten asiakirjat tuotettiin. Uudelleenkäyttönä ei pidetä komission ja muiden julkisen sektorin elinten välistä asiakirjavaihtoa, jos se tapahtuu pelkästään niiden julkisten tehtävien hoitamiseksi;

               3)

               ’henkilötiedoilla’ direktiivin 45/2001/EY 2 artiklan a alakohdan määritelmän mukaisia tietoja.

         4 artikla
   Yleinen periaate
   Kaikkia asiakirjoja voidaan käyttää uudelleen kaupallisiin ja muihin kuin kaupallisiin tarkoituksiin 2 artiklan 2 ja 3 kohdassa vahvistetuin rajoituksin ja jäljempänä vahvistetuin ehdoin. Asiakirjojen on oltava mahdollisuuksien mukaan saatavissa sähköisessä muodossa.
   5 artikla
   Uudelleenkäyttöhakemusten käsittely
   1.   Yksittäisten uudelleenkäyttöhakemusten tarpeen rajoittamiseksi komission yksiköt ilmoittavat soveltuvissa tapauksissa, ovatko asiakirjat käytettävissä uudelleen (esimerkiksi verkkosivuille asetettavien yleisten ilmoitusten avulla).
   2.   Asiakirjan uudelleenkäyttöhakemus käsitellään viipymättä. Hakijalle lähetetään vastaanottoilmoitus. Viidentoista työpäivän kuluessa hakemuksen kirjaamisesta komission yksikkö tai julkaisutoimisto joko sallii pyydetyn asiakirjan uudelleenkäytön ja toimittaa siitä tarpeen mukaan jäljennöksen, tai ilmoittaa kirjallisesti, että hakemus on hylätty kokonaan tai osittain, ja perustelee kantansa.
   3.   Poikkeuksellisesti, esimerkiksi silloin, kun hakemus koskee erittäin pitkää asiakirjaa tai erittäin suurta määrää asiakirjoja tai jos hakemus on käännettävä, 2 kohdassa säädettyä määräaikaa voidaan jatkaa viidellätoista työpäivällä edellyttäen, että hakijalle ilmoitetaan tästä ennakolta ja että lykkäys perustellaan yksityiskohtaisesti.
   4.   Jos hakemus hylätään, komission yksikkö tai julkaisutoimisto ilmoittaa hakijalle tämän oikeudesta nostaa asiassa kanne Euroopan yhteisöjen ensimmäisen oikeusasteen tuomioistuimessa tai kannella Euroopan oikeusasiamiehelle EY:n perustamissopimuksen 230 ja 195 artiklassa ja Euroopan atomienergiayhteisön perustamissopimuksen 146 artiklassa ja 107 artiklan d kohdassa määrättyjen edellytysten mukaisesti.
   5.   Jos hakemuksen hylkääminen perustuu tämän päätöksen 2 artiklan 2 kohdan b alakohtaan, hakijalle on ilmoitettava tekijänoikeudet omistava luonnollinen tai oikeushenkilö, jos tämä on tiedossa, tai vaihtoehtoisesti käyttöluvan antaja, jolta komissio on saanut kyseisen aineiston, jos tämä on tiedossa.
   6 artikla
   Saatavilla olevat muodot
   Asiakirjat on asetettava saataville kaikissa jo luoduissa muodoissa ja kaikkina jo luotuina kieliversioina, mahdollisuuksien mukaan ja tarkoituksenmukaisissa tapauksissa sähköisessä muodossa.
   Tämä ei merkitse velvollisuutta luoda, muuntaa tai päivittää asiakirjoja hakemuksen täyttämiseksi eikä velvollisuutta toimittaa otteita asiakirjoista, jos pyyntöä ei voida täyttää yksinkertaisin toimenpitein ja siitä aiheutuu suhteetonta vaivaa.
   Tämä päätös ei myöskään velvoita komissiota kääntämään asiakirjoja millekään muulle kielelle kuin niille, joista hakemisajankohtana on jo saatavana käännös.
   Komissiota tai julkaisutoimistoa ei voida tämän päätöksen perusteella vaatia jatkamaan tietyn tyyppisten asiakirjojen tuottamista tai niiden säilyttämistä tietyssä muodossa, jotta luonnolliset ja oikeushenkilöt voisivat käyttää niitä uudelleen.
   7 artikla
   Maksujen määräytymisperiaatteet
   1.   Asiakirjojen uudelleenkäyttö on periaatteessa maksutonta.
   2.   Erityistapauksissa voidaan periä asiakirjojen jäljentämisestä ja jakelusta aiheutuvat lisäkulut.
   3.   Jos komissio päättää mukauttaa asiakirjaa hakemuksessa esitetyn erityisen pyynnön mukaisesti, hakijalta voidaan periä mukauttamisesta aiheutuneet kustannukset. Kulujen perimisen tarvetta arvioitaessa otetaan huomioon mukauttamisesta aiheutunut työ sekä mahdollinen hyöty, joka uudelleenkäytöstä saattaa koitua yhteisölle, esimerkiksi kun levitetään tietoa yhteisön toiminnasta tai kun on kyse toimielimen julkisuuskuvasta.
   8 artikla
   Avoimuus
   1.   Kaikki asiakirjojen uudelleenkäyttöä koskevat ehdot ja vakiomaksut on vahvistettava etukäteen ja julkistettava, mahdollisuuksien mukaan ja tarkoituksenmukaisissa tapauksissa sähköisessä muodossa.
   2.   Asiakirjojen hakua on helpotettava käytännön järjestelyin, kuten laatimalla luetteloja tärkeimpien uudelleenkäytettävissä olevien asiakirjojen sisältövaroista.
   9 artikla
   Luvat
   Asiakirjojen uudelleenkäyttö voidaan sallia ehdoitta tai sille voidaan asettaa ehtoja, tarkoituksenmukaisissa tapauksissa luvan tai vastuuvapauslausekkeen kautta. Tyypillisissä uudelleenkäyttöehdoissa uudelleenkäyttäjä velvoitetaan ilmoittamaan asiakirjojen lähde ja olemaan vääristelemättä asiakirjojen alkuperäistä tarkoitusta tai viestiä ja vapautetaan komissio vastuusta uudelleenkäytön mahdollisista seurauksista. Näillä ehdoilla ei saa tarpeettomasti rajoittaa asiakirjojen uudelleenkäyttömahdollisuuksia.
   10 artikla
   Syrjimättömyys ja yksinoikeusjärjestelyjen kieltäminen
   1.   Asiakirjojen uudelleenkäytön ehdot eivät saa olla syrjiviä toisiinsa verrattavissa olevien uudelleenkäyttölajien suhteen.
   2.   Asiakirjojen on oltava kaikkien mahdollisten markkinoilla toimijoiden uudelleenkäytettävissä. Yksinoikeuksia ei myönnetä.
   3.   Jos yksinoikeus on kuitenkin välttämätön yleistä etua koskevan palvelun tarjoamiseksi, tällaisen yksinoikeuden myöntämisperustetta on tarkasteltava uudelleen säännöllisesti ja vähintään kolmen vuoden välein. Kaikkien yksinoikeusjärjestelyjen on oltava avoimia ja julkisiksi saatettuja.
   11 artikla
   Täytäntöönpano
   Uudelleenkäyttöhakemuksia koskeva valta tehdä päätöksiä komission puolesta siirretään komission työjärjestyksen 14 artiklan nojalla pääjohtajille ja toimialajohtajille. He toteuttavat tarvittavat toimet sen varmistamiseksi, että heidän vastuullaan oleviin asiakirjoihin liittyvät menettelyt ovat tämän päätöksen mukaisia. He nimeävät tätä varten virkamiehen, jonka tehtävänä on käsitellä uudelleenkäyttöhakemukset ja koordinoida pääosaston tai toimialan kannat.
   12 artikla
   Uudelleentarkastelu
   Tätä päätöstä tarkastellaan uudelleen 3 vuoden kuluttua sen voimaantulosta. Uudelleentarkastelussa pohditaan erityisesti tämän päätöksen mahdollista soveltamista Yhteisen tutkimuskeskuksen tutkimustuloksiin.
   13 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 7 päivänä huhtikuuta 2006.

            Komission puolesta

         Viviane REDING

            Komission jäsen

      (1)  KOM(2001) 607 lopullinen.

      (2)  EYVL L 145, 31.5.2001, s. 43.

      (3)  EUVL L 345, 31.12.2003, s. 90.

      (4)  EYVL L 8, 12.1.2001, s. 1.


title: Neuvoston päätös 2008/613/YUTP, tehty 24 päivänä heinäkuuta 2008 , entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä hyväksytyn yhteisen kannan 2004/694/YUTP täytäntöönpanosta

text:
               25.7.2008

               FI

               Euroopan unionin virallinen lehti

               L 197/63

      NEUVOSTON PÄÄTÖS 2008/613/YUTP,
   tehty 24 päivänä heinäkuuta 2008,
   entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä hyväksytyn yhteisen kannan 2004/694/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon yhteisen kannan 2004/694/YUTP (1) ja erityisesti sen 2 artiklan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,
   sekä katsoo seuraavaa:

               (1)

               Neuvosto hyväksyi yhteisellä kannalla 2004/694/YUTP toimenpiteitä, joiden tarkoituksena on jäädyttää kaikki sen liitteessä luetelluille, entisen Jugoslavian alueen kansainvälisen rikostuomioistuimen (ICTY) syytteeseen asettamille luonnollisille henkilöille kuuluvat varat ja taloudelliset resurssit.

               (2)

               Koska Stojan ZUPLJANIN on 21 päivänä kesäkuuta 2008 siirretty entisen Jugoslavian alueen kansainvälisen rikostuomioistuimen huostaan, hänen nimensä olisi poistettava luettelosta.

               (3)

               Yhteisen kannan 2004/694/YUTP liitteessä oleva luettelo on tarpeen mukauttaa tämän mukaisesti,

         ON PÄÄTTÄNYT SEURAAVAA:
   1 artikla
   Korvataan yhteisen kannan 2004/694/YUTP liite tämän päätöksen liitteellä.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 24 päivänä heinäkuuta 2008

            Neuvoston puolesta

            Puheenjohtaja

         B. HORTEFEUX

      (1)  EUVL L 315, 14.10.2004, s. 52. Yhteinen kanta sellaisena kuin se on muutettuna päätöksellä 2007/449/YUTP (EUVL L 169, 29.6.2007, s. 75) ja jatkettuna yhteisellä kannalla 2007/635/YUTP (EUVL L 256, 2.10.2007, s. 30).

      LIITE
      Luettelo 1 artiklassa tarkoitetuista henkilöistä

                  Henkilö

                  Syy

                  1.

                  Nimi: HADZIC Goran (mies)
                  Syntymäaika: 7.9.1958
                  Syntymäpaikka: Vinkovci, Kroatia
                  Serbian kansalainen

                  ICTY:n syytteeseen asettama, edelleen vapaana
                  Syytteeseenpano: 4. kesäkuuta 2004
                  Asia nro: IT-04-75

                  2.

                  Nimi: KARADZIC Radovan (mies)
                  Syntymäaika: 19.6.1945
                  Syntymäpaikka: Petnjica, Savnik, Montenegro
                  Bosnia ja Hertsegovinan kansalainen

                  ICTY:n syytteeseen asettama, edelleen vapaana
                  Alun perin pantu syytteeseen: 25. heinäkuuta 1995; toinen syyte: 16. marraskuuta 1995; muutettu syyte: 31. toukokuuta 2000
                  Asia nro: IT-95-5/18

                  3.

                  Nimi: MLADIC Ratko (mies)
                  Syntymäaika: 12.3.1948
                  Syntymäpaikka: Bozanovici, Kalinovik, Bosnia ja Hertsegovina
                  Bosnia ja Hertsegovinan kansalainen

                  ICTY:n syytteeseen asettama, edelleen vapaana
                  Alun perin pantu syytteeseen: 25. heinäkuuta 1995; toinen syyte: 16. marraskuuta 1995; muutettu syyte: 8. marraskuuta 2002
                  Asia nro: IT-95-5/18


title: 2014/452/EU: Neuvoston päätös, annettu 8 päivänä heinäkuuta 2014 , ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

text:
               12.7.2014

               FI

               Euroopan unionin virallinen lehti

               L 205/15

         NEUVOSTON PÄÄTÖS,
   annettu 8 päivänä heinäkuuta 2014,
   ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

      (2014/452/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 19 artiklan 2 kohdan, 21 artiklan 2 kohdan, 114 artiklan, 168 artiklan, 169 artiklan ja 197 artiklan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)

               Pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)

               On aiheellista laajentaa ETA-sopimuksen sopimuspuolten yhteistyö koskemaan Euroopan parlamentin ja neuvoston asetusta N:o (EU) 1381/2013 (3).

               (5)

               Sen vuoksi ETA-sopimuksen pöytäkirja 31 olisi muutettava tämän mukaisesti, jotta tätä laajennettua yhteistyötä voitaisiin toteuttaa 1 päivästä tammikuuta 2014 alkaen.

               (6)

               ETA:n sekakomiteassa esitettävän unionin kannan olisi sen vuoksi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa Euroopan unionin puolesta esitettävä kanta yhteistyötä muilla kuin neljän vapauden alaan kuuluvilla erityisalueilla koskevan ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 8 päivänä heinäkuuta 2014.

            Neuvoston puolesta

            Puheenjohtaja

         P. C. PADOAN

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  Euroopan parlamentin ja neuvoston asetus (EU) N:o 1381/2013, annettu 17 päivänä joulukuuta 2013, perusoikeus-, tasa-arvo- ja kansalaisuusohjelman perustamisesta kaudelle 2014–2020 (EUVL L 354, 28.12.2013, s. 62).

      LUONNOS
      ETA:N SEKAKOMITEAN PÄÄTÖS N:o …/2014,
      annettu …,
      yhteistyötä muilla kuin neljän vapauden alaan kuuluvilla erityisalueilla koskevan ETA-sopimuksen pöytäkirjan 31 muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
      sekä katsoo seuraavaa:

                  (1)

                  On aiheellista laajentaa ETA-sopimuksen sopimuspuolten yhteistyö kattamaan perusoikeus-, tasa-arvo- ja kansalaisuusohjelman perustamisesta kaudelle 2014–2020 17 päivänä joulukuuta 2013 annettu Euroopan parlamentin ja neuvoston asetus (EU) N:o 1381/2013 (1).

                  (2)

                  Tämän vuoksi olisi ETA-sopimuksen pöytäkirja 31 olisi muutettava, jotta tätä laajennettua yhteistyötä voitaisiin toteuttaa 1 päivästä tammikuuta 2014 alkaen,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan pöytäkirjassa 31 oleva 5 artikla seuraavasti:

                  1.

                  Lisätään 5 kohdassa ilmaisun ”kolmannessatoista luetelmakohdassa tarkoitettuun ohjelmaan 1 päivästä tammikuuta 2012” jälkeen ilmaisu ”neljännessätoista luetelmakohdassa tarkoitettuun ohjelmaan 1 päivästä tammikuuta 2014”.

                  2.

                  Lisätään 8 kohtaan luetelmakohta seuraavasti:

                              ”—

                                 32013 R 1381: Euroopan parlamentin ja neuvoston asetus (EU) N:o 1381/2013, annettu 17 päivänä joulukuuta 2013, perusoikeus-, tasa-arvo- ja kansalaisuusohjelman perustamisesta kaudelle 2014–2020 (EUVL L 354, 28.12.2013, s. 62).
                              Liechtenstein osallistuu ainoastaan niihin ohjelman toimiin, jotka rahoitetaan budjettikohdista 33 01 04 01 (Perusoikeus- ja kansalaisuusohjelman tukimenot) ja 33 02 02 (Syrjinnän torjunnan ja tasa-arvon edistäminen).
                              Norja vapautetaan tähän ohjelmaan osallistumisesta ja sen rahoittamisesta.”

            2 artikla
      Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (2).
      Sitä sovelletaan 1 päivästä tammikuuta 2014.
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean

               sihteerit

         (1)  EUVL L 354, 28.12.2013, s. 62.

         (2)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


Avis juridique important

|

31987D0518

87/518/ETY: Neuvoston päätös, tehty 19 päivänä lokakuuta 1987, Euroopan talousyhteisön ja São Tomén ja Principen demokraattisen tasavallan hallituksen välistä, Brysselissä 1 päivänä helmikuuta 1984 allekirjoitettua, São Tomén ja Principen edustalla harjoitettavaa kalastusta koskevaa sopimusta muuttavan sopimuksen väliaikaista soveltamista 1 päivästä kesäkuuta 1987 alkaen koskevan, kirjeenvaihtona tehdyn sopimuksen tekemisestä

Virallinen lehti nro L 300 , 23/10/1987 s. 0031 - 0032 Suomenk. erityispainos Alue 4 Nide 3 s. 0052  Ruotsink. erityispainos Alue 4 Nide 3 s. 0052

NEUVOSTON PÄÄTÖS,tehty 19 päivänä lokakuuta 1987,Euroopan talousyhteisön ja São Tomén ja Principen demokraattisen tasavallan hallituksen välistä, Brysselissä 1 päivänä helmikuuta 1984 allekirjoitettua, São Tomén ja Principen edustalla harjoitettavaa kalastusta koskevaa sopimusta muuttavan sopimuksen väliaikaista soveltamista 1 päivästä kesäkuuta 1987 alkaen koskevan, kirjeenvaihtona tehdyn sopimuksen tekemisestä (87/518/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 103 artiklan,ottaa huomioon Espanjan ja Portugalin liittymisasiakirjan ja erityisesti sen 155 artiklan 2 kohdan b alakohdan,ottaa huomioon komission ehdotuksen,sekä katsoo, ettäyhteisö ja São Tomén ja Principen demokraattisen tasavallan hallitus ovat neuvotelleet São Tomén ja Principen edustalla harjoitettavaa kalastusta koskevan sopimuksen() 8 artiklan mukaisesti määrittääkseen lokakuun 31 päivän 1986, joka on mainitun sopimuksen liitteenä olevan pöytäkirjan viimeinen voimassaolopäivä, jälkeen sovellettavaksi tulevan järjestelmän,näiden neuvottelujen tuloksena sopimus kalastussopimuksen muuttamisesta parafoitiin 27 päivänä toukokuuta 1987,laajentuneen yhteisön kalastajat säilyttävät uuden sopimuksen myötä kalastusmahdollisuutensa São Tomén ja Principen demokraattisen tasavallan suvereniteettiin tai lainkäyttövaltaan kuuluvilla vesialueilla ja ulottavat ne sinne,liittymisasiakirjan 155 artiklan 2 kohdan b alakohdan perusteella neuvoston on määritettävä asianmukaiset yksityiskohtaiset säännöt tapauskohtaisesti Kanariansaarten kaikkien tai joidenkin etujen huomioon ottamiseksi tehdessään päätöksiä erityisesti kolmansien maiden kanssa tehtävien kalastussopimusten osalta; olisi määritettävä kyseistä erityistapausta koskevat yksityiskohtaiset säännöt,kalastusvuosi on meneillään São Tomén ja Principen edustalla ja yhteisön kalastajien etujen kannalta olisi välttämätöntä mahdollistaa heidän pääsynsä näille vesille lisäkalastusmahdollisuuksien varmistamiseksi ja vaelluskalojen pyynnin erityisedellytysten huomioon ottamiseksi; on siis välttämätöntä hyväksyä mainittu sopimus mahdollisimman pian, jatämän vuoksi molemmat sopimuspuolet ovat parafoineet kirjeenvaihtona tehdyn, parafoidun sopimuksen väliaikaista soveltamista 1 päivästä kesäkuuta 1987 alkaen koskevan sopimuksen estääkseen yhteisön alusten harjoittaman kalastustoiminnan keskeytymisen pitkittymisen; sopimus olisi tehtävä kirjeenvaihtona, jollei lopullisesta päätöksestä perustamissopimuksen 43 artiklan perusteella muuta johdu,ON TEHNYT TÄMÄN PÄÄTÖKSEN:1 artiklaHyväksytään yhteisön puolesta Euroopan talousyhteisön ja São Tomén ja Principen demokraattisen tasavallan hallituksen välistä, Brysselissä 1 päivänä helmikuuta 1984 allekirjoitettua, São Tomén ja Principen edustalla harjoitettavaa kalastusta koskevaa sopimusta muuttavan sopimuksen väliaikaista soveltamista 1 päivästä kesäkuuta 1987 alkaen koskeva, kirjeenvaihtona tehty sopimus.Sopimus ja kirjeenvaihtona tehdyt sopimustekstit ovat tämän päätöksen liitteenä.2 artiklaKanariansaarten etujen huomioon ottamiseksi sopimusta sekä sen soveltamisessa tarvittavia yhteistä kalastuspolitiikkaa koskevia kalavarojen säilyttämiseen ja hoitoon liittyviä säännöksiä sovelletaan käsitteen "alkuperätuotteet" määritelmästä ja yhteisön tullialueen, Ceutan ja Melillan sekä Kanariansaarten väliseen kauppaan sovellettavista hallinnollisista yhteistyömenetelmistä 24 päivänä helmikuuta 1986 annetun neuvoston asetuksen (ETY) N:o 570/86() liitteessä I olevassa alaviitteessä 6 määriteltyjen edellytysten mukaisesti myös Espanjan lipun alla purjehtiviin aluksiin, jotka on merkitty pysyvästi Kanariansaarten toimivaltaisten viranomaisten paikallisrekistereihin ("registros de base").3 artiklaNeuvoston puheenjohtajalla on oikeus nimetä asianmukaisesti valtuutetut henkilöt allekirjoittamaan yhteisöä sitovalla tavalla kirjeenvaihtona tehdyn sopimuksen.Tehty Luxemburgissa 19 päivänä lokakuuta 1987.Neuvoston puolestaPuheenjohtajaL. TØRNÆS() EYVL N:o L 54, 25.2.1984, s. 2() EYVL N:o L 56, 1.3.1986, s. 1


title: Neuvoston päätös 2005/876/YOS, tehty  21 päivänä marraskuuta 2005 , rikosrekisteritietojen vaihtamisesta

text:
               9.12.2005

               FI

               Euroopan unionin virallinen lehti

               L 322/33

      NEUVOSTON PÄÄTÖS 2005/876/YOS,
   tehty 21 päivänä marraskuuta 2005,
   rikosrekisteritietojen vaihtamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan ja 34 artiklan 2 kohdan c alakohdan,
   ottaa huomioon komission ehdotuksen (1),
   ottaa huomioon Euroopan parlamentin lausunnon (2),
   sekä katsoo seuraavaa:

               (1)

               Euroopan unionista tehdyn sopimuksen 29 artiklan mukaisesti Euroopan unioni on asettanut tavoitteekseen korkeatasoisen suojan antamisen kansalaisille vapauteen, turvallisuuteen ja oikeuteen perustuvalla alueella. Tämä tavoite edellyttää, että jäsenvaltioiden toimivaltaiset viranomaiset vaihtavat tietoja jäsenvaltioiden alueella oleskelevien henkilöiden saamista rikostuomioista.

               (2)

               Tampereella 15–16 päivänä lokakuuta 1999 kokoontuneen Eurooppa-neuvoston päätelmien mukaisesti neuvosto hyväksyi 29 päivänä marraskuuta 2000 toimenpideohjelman rikosoikeudellisten päätösten vastavuoroisen tunnustamisen periaatteen täytäntöönpanemiseksi (3). Tällä päätöksellä edistetään toimenpideohjelman toimenpiteessä 3 esitettyä tavoitetta ottaa aiempien tuomioiden pyytämistä varten käyttöön Schengenin elimissä laaditun mallin mukainen vakiolomake, joka käännetään unionin kaikille virallisille kielille.

               (3)

               Keskinäisestä oikeusavusta rikosasioissa 20 päivänä huhtikuuta 1959 tehdyn eurooppalaisen yleissopimuksen (4) 13 ja 22 artiklassa määrätään järjestelyistä rangaistuspäätöksiä koskevien tietojen vaihtamiseksi sopimuspuolten kesken. Nämä järjestelyt ovat kuitenkin niin hitaita, etteivät ne enää täytä oikeudellisen yhteistyön vaatimuksia Euroopan unionin kaltaisella alueella.

               (4)

               Keskinäistä oikeusapua rikosasioissa koskevan ensimmäisen arvioinnin loppuraportissa (5) suositeltiin jäsenvaltioiden välisen asiakirjojen siirron yksinkertaistamista käyttäen keskinäisen oikeusavun helpottamiseksi tarvittaessa vakiolomakkeita.

               (5)

               Eurooppa-neuvosto pyysi 25 päivänä maaliskuuta 2004 neuvostoa pohtimaan toimenpiteitä, jotka koskevat tietojen vaihtoa terrorismirikosten johdosta annetuista tuomioista sekä mahdollisuutta perustaa tuomioita ja oikeudenmenetyksiä koskeva eurooppalainen tietokanta, ja komissio korosti toimenpiteiden toteuttamisesta terrorismin ja muiden vakavien rikollisuuden muotojen torjumisen alalla erityisesti tietojenvaihdon parantamiseksi antamassaan tiedonannossa, että on tärkeää kehittää tehokas järjestelmä tuomioita ja oikeudenmenetyksiä koskevien tietojen toimittamista varten.

               (6)

               Tässä päätöksessä noudatetaan Euroopan unionista tehdyn sopimuksen 2 artiklassa ja Euroopan yhteisön perustamissopimuksen 5 artiklassa tarkoitettua toissijaisuusperiaatetta, koska rikostuomioita koskevien tietojen toimittamista jäsenvaltioiden välillä koskevien järjestelyjen kehittämistä ei voida riittävästi toteuttaa jäsenvaltioiden yksipuolisin toimin, vaan ne edellyttävät yhteistoimintaa Euroopan unionin tasolla. Mainitussa 5 artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on välttämätöntä tämän tavoitteen saavuttamiseksi.

               (7)

               Rikostuomioita koskevien tietojen toimittamista jäsenvaltioiden välillä koskevien järjestelyjen kehittäminen edellyttää sitä, että jossain jäsenvaltiossa annetut toisen jäsenvaltion kansalaista koskevat tuomiot saatetaan mahdollisimman nopeasti kyseisen toisen jäsenvaltion tietoon sekä sitä, että kukin jäsenvaltio saa muilta jäsenvaltioilta viipymättä tarvitsemansa, näiden rikosrekistereissä olevat tiedot.

               (8)

               Tällä päätöksellä täydennetään ja helpotetaan voimassa oleviin sopimusmääräyksiin perustuvia rikostuomioita koskevien tietojen toimittamista koskevia olemassa olevia järjestelyjä. Sen säännökset rikosrekisteritietoja koskevista pyynnöistä eivät syrjäytä oikeusviranomaisten mahdollisuutta toimittaa rikosrekisteritietoja suoraan toisilleen keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 annetulla neuvoston säädöksellä (6) annetun yleissopimuksen 6 artiklan 1 kohdan mukaisesti. Päätöksessä säädetään kuitenkin jäsenvaltioiden keskusviranomaisen erityisestä oikeudesta pyytää rikosrekisteritietoja toisen jäsenvaltion keskusviranomaiselta kansallisessa lainsäädännössä määritellyissä olosuhteissa.

               (9)

               Tämän päätöksen mukaisesti käsiteltävät henkilötiedot suojataan yksilöiden suojelusta henkilötietojen automaattisessa tietojenkäsittelyssä 28 päivänä tammikuuta 1981 tehdyssä Euroopan neuvoston yleissopimuksessa määriteltyjen periaatteiden mukaisesti.

               (10)

               Rikosrekisteristä ja tuomittujen sopeuttamisesta yhteiskuntaan annetun Euroopan neuvoston suosituksen nro R (84) 10 mukaan rikosrekisterin päätavoitteena on antaa rikosoikeusjärjestelmästä vastaaville viranomaisille tietoja oikeusmenettelyn kohteena olevan henkilön aikaisemmista tuomioista ja siten helpottaa häntä koskevan asianmukaisen päätöksen tekemistä. Koska rikosrekisterin kaikki muu käyttö, joka saattaisi heikentää tuomitun mahdollisuuksia sopeutua yhteiskuntaan, olisi rajoitettava mahdollisimman vähiin, tämän päätöksen nojalla luovutettujen tietojen käyttöä muutoin kuin rikosasian käsittelyssä voidaan rajoittaa pyynnön vastaanottaneen valtion ja pyynnön esittäneen valtion kansallisten säännösten mukaisesti.

               (11)

               Tässä päätöksessä kunnioitetaan perusoikeuksia ja noudatetaan Euroopan unionista tehdyn sopimuksen 6 artiklassa ja Euroopan unionin perusoikeuskirjassa tunnustettuja periaatteita.

               (12)

               Tässä päätöksessä ei velvoiteta jäsenvaltioita kirjaamaan rikosrekistereihinsä muita rikostuomioita tai rikosasioita koskevia tietoja kuin ne, jotka niiden on kirjattava kansallisen lainsäädäntönsä mukaisesti.

               (13)

               Tätä päätöstä ei sovelleta tuomioiden tai niiden jäljennösten toimittamiseen,

         ON PÄÄTTÄNYT SEURAAVAA:
   1 artikla
   Keskusviranomainen
   1.   Jäljempänä 2 ja 3 artiklan täytäntöönpanemiseksi kunkin jäsenvaltion on nimettävä keskusviranomainen. Jäsenvaltiot voivat kuitenkin nimetä yhden tai useamman keskusviranomaisen 2 artiklan mukaisten tietojen lähettämistä ja 3 artiklan mukaisiin pyyntöihin vastaamista varten.
   2.   Kunkin jäsenvaltion on ilmoitettava 1 kohdan mukaisesti nimettyä keskusviranomaista koskevat tiedot neuvoston pääsihteeristölle ja komissiolle. Neuvoston pääsihteeristö toimittaa nämä tiedot jäsenvaltioille ja Eurojustille.
   2 artikla
   Oma-aloitteinen tuomioiden ilmoittaminen
   Kunkin keskusviranomaisen on ilmoitettava viipymättä toisen jäsenvaltion keskusviranomaisille tämän toisen jäsenvaltion kansalaisia koskevat rikostuomiot ja niistä johtuvat toimenpiteet, jotka on merkitty sen rikosrekisteriin. Jos asianomainen henkilö on kahden tai useamman jäsenvaltion kansalainen, tiedot on annettava kullekin kyseisistä jäsenvaltioista, jollei henkilö ole sen jäsenvaltion kansalainen, jonka alueella hänet on tuomittu.
   3 artikla
   Pyyntö saada tuomioita koskevia tietoja
   1.   Kun jäsenvaltion rikosrekisteristä pyydetään tietoja, keskusviranomainen voi lähettää rikosrekisteriotteita tai rikosrekisteriin liittyviä tietoja koskevan pyynnön toisen jäsenvaltion keskusviranomaiselle kansallisen lainsäädäntönsä mukaisesti. Kaikki tietoja koskevat pyynnöt on lähetettävä liitteessä olevaa niiden pyytämiseen tarkoitettua lomaketta käyttäen.
   Kun henkilö pyytää tietoja omasta rikosrekisteristään, sen jäsenvaltion keskusviranomainen, jossa tämä pyyntö esitetään, voi kansallisen lainsäädäntönsä mukaisesti lähettää rikosrekisteriotteita tai rikosrekisteriin liittyviä tietoja koskevan pyynnön toisen jäsenvaltion keskusviranomaiselle, jos asianomainen henkilö on tai on ollut pyynnön esittäneen tai vastaanottaneen jäsenvaltion asukas tai kansalainen.
   2.   Pyynnön vastaanottaneen jäsenvaltion keskusviranomaisen on kansallisen lainsäädännön, määräyksien tai käytännön mukaisin edellytyksin toimitettava vastaus pyynnön esittäneen jäsenvaltion keskusviranomaiselle liitteessä olevaa lomaketta käyttäen viipymättä ja joka tapauksessa kymmenen työpäivän kuluessa siitä päivästä, jona pyyntö on vastaanotettu. Vastaukseen on sisällyttävä 2 artiklan mukaisesti saadut tiedot, jotka on merkitty pyynnön vastaanottaneen jäsenvaltion rikosrekisteriin.
   Jos pyyntö on esitetty asianomaisen henkilön puolesta 1 kohdan toisen alakohdan mukaisesti, tämän kohdan ensimmäisessä alakohdassa tarkoitettu määräaika on enintään 20 työpäivää pyynnön vastaanottamisesta.
   3.   Jos pyynnön vastaanottanut jäsenvaltio tarvitsee lisätietoja pyynnön kohteena olevan henkilön tunnistamiseksi, sen on pyydettävä niitä viipymättä pyynnön esittäneeltä jäsenvaltiolta voidakseen antaa vastauksen kymmenen työpäivän kuluessa siitä päivästä, jona pyydetyt lisätiedot on vastaanotettu.
   4.   Vastaukseen on liitettävä rikosrekisteriote kansallisen lainsäädännön edellyttämällä tavalla.
   5.   Pyynnöt, vastaukset ja muut asiaan kuuluvat tiedot voidaan toimittaa käyttäen mitä hyvänsä tapaa, josta jää kirjallinen todiste siten, että ne vastaanottava jäsenvaltio voi todeta pyyntöjen, vastausten ja tietojen aitouden.
   4 artikla
   Henkilötietojen käytön edellytykset
   1.   Pyynnön esittänyt jäsenvaltio voi käyttää rikosasian käsittelyä varten 3 artiklan mukaisesti toimitettuja henkilötietoja ainoastaan sen rikosasian käsittelyssä, jota varten ne on pyydetty ja joka ilmoitetaan liitteessä olevassa lomakkeessa.
   2.   Pyynnön esittänyt jäsenvaltio voi käyttää muuta tarkoitusta kuin rikosasian käsittelyä varten 3 artiklan mukaisesti toimitettuja henkilötietoja kansallisen lainsäädäntönsä mukaisesti ainoastaan siihen tarkoitukseen, jota varten ne on pyydetty ja pyynnön vastaanottaneen jäsenvaltion lomakkeessa mainitsemin rajoituksin.
   3.   Tätä artiklaa ei sovelleta henkilötietoihin, jotka jäsenvaltio on saanut tämän päätöksen mukaisesti ja jotka ovat peräisin kyseisestä jäsenvaltiosta.
   5 artikla
   Kielet
   Pyynnön esittävän jäsenvaltion on laadittava lomake pyynnön vastaanottavan jäsenvaltion virallisella kielellä tai jollakin sen virallisista kielistä. Pyynnön vastaanottaneen jäsenvaltion on vastattava joko jollakin virallisella kielellään tai jollakin muulla molempien jäsenvaltioiden hyväksymällä kielellä. Mikä tahansa jäsenvaltio voi tämän päätöksen tekemisen yhteydessä tai myöhemmin antaa neuvoston pääsihteeristölle ilmoituksen siitä, mitkä Euroopan yhteisöjen toimielinten viralliset kielet se hyväksyy. Neuvoston pääsihteeristö toimittaa nämä ilmoitukset jäsenvaltioiden tietoon.
   6 artikla
   Suhde muihin oikeudellisiin asiakirjoihin
   1.   Tällä päätöksellä täydennetään jäsenvaltioiden osalta keskinäisestä oikeusavusta rikosasioissa 20 päivänä huhtikuuta 1959 tehdyn eurooppalaisen yleissopimuksen 13 ja 22 artiklan sekä siihen liitettyjen, 17 päivänä maaliskuuta 1978 (7) ja 8 päivänä marraskuuta 2001 (8) tehtyjen lisäpöytäkirjojen sekä keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen (9) ja sen 16 päivänä lokakuuta 2001 tehdyn pöytäkirjan (10) määräyksiä ja helpotetaan niiden soveltamista.
   2.   Tätä päätöstä sovellettaessa jäsenvaltiot luopuvat oikeudestaan vedota keskinäisissä suhteissaan mahdollisiin varaumiin, joita ne ovat tehneet keskinäisestä oikeusavusta rikosasioissa 20 päivänä huhtikuuta 1959 tehdyn eurooppalaisen yleissopimuksen 13 artiklaan. Tämä päätös ei vaikuta mainitun yleissopimuksen 22 artiklan osalta tehtyihin varaumiin. Näihin varaumiin voidaan turvautua myös tämän päätöksen 2 artiklan osalta.
   3.   Tämä päätös ei vaikuta jäsenvaltioiden välisten kahden- tai monenvälisten sopimusten suotuisampien määräysten soveltamiseen.
   7 artikla
   Täytäntöönpano
   Jäsenvaltioiden on pantava tämä päätös täytäntöön mahdollisimman pian ja joka tapauksessa viimeistään 21 päivänä toukokuuta 2006.
   8 artikla
   Soveltaminen
   Tätä päätöstä noudatetaan päivästä, jona se julkaistaan Euroopan unionin virallisessa lehdessä.

      Tehty Brysselissä 21 päivänä marraskuuta 2005.

            Neuvoston puolesta

            Puheenjohtaja

         J. STRAW

      (1)  EUVL C 322, 29.12.2004, s. 9.

      (2)  Ei vielä julkaistu virallisessa lehdessä.

      (3)  EYVL C 12, 15.1.2001, s. 10.

      (4)  Euroopan neuvosto, Euroopan sopimussarja nro 30.

      (5)  EYVL C 216, 1.8.2001, s. 14.

      (6)  EYVL C 197, 12.7.2000, s. 1.

      (7)  Euroopan neuvosto, Euroopan sopimussarja nro 99.

      (8)  Euroopan neuvosto, Euroopan sopimussarja nro 182.

      (9)  EYVL C 197, 12.7.2000, s. 3.

      (10)  EYVL C 326, 21.11.2001, s. 1.

      LIITE
      Rikosrekisteritietojen vaihtamisesta 21 päivänä marraskuuta 2005 tehdyn neuvoston päätöksen 2005/876/YOS 3, 4 ja 5 artiklassa tarkoitettu lomake